Spørsmål til smågruppene uke 10.

Søndag talte Yngve Kolltveit om at du er et elsket barn av Gud, og at denne sannheten er den viktigste sannheten å oppdage som kristen. Samtidig er det kanskje en av de vanskeligste sannhetene å leve i som man stadig trenger å minnes på og ha nye erfaringer av.

Les Johannes 17.36 sammen. Dette er en av Jesu siste bønner.

Hva legger du merke til i teksten?

Yngve Kolltveit snakket om at Gudsbildet vårt preges av våre egne foreldre, særlig preges bildet av Gud av vår egen far. Stemmer det i ditt tilfelle? Ingen foreldre er perfekte og derfor trenger vi å oppleve Guds farshjerte, som er fullkomment.

Har du noen erfaringer av at Gud elsker deg?

Yngve snakket også om at den som lever som et elsket barn mer og mer vil erfare dette:

* **Bekymrer seg ikke/frykter ikke noe (1.Joh. 4,18)**
* **Setter nødvendige grenser (1.Kor. 7,23)**
* **Blir ikke bitter/gjemmer ikke på det onde/tilgir (1.Kor 7,13)**
* **Står opp for sannheten/lever ikke i løgn/ærlig med livet (1.Kor. 13,6)**
* **Elsker ubetinget/gir (Ef. 5,25)**
* **Trøster seg i fellesskapet med Far, og ikke i mat/shopping/sex/jobb (Mt 6,33)**
* **Gir seg til fellesskapet/menigheten/søker Guds rike (1.Joh.4,11f)**
* **Vil ikke gjøre imot Fars vilje/Hans Ord (Joh. 14,5) Nåde og sannhet**

Snakk gjerne om de punktene som utmerker seg for deg. Samtal om hvordan det dette kan se ut eller om du har noen erfaringer av dette, evt i andres liv.